
KĖDAINIŲ RAJONO SAVIVALDYBĖS TARYBA

SPRENDIMAS
DĖL LEIDIMO KĖDAINIŲ RAJONO SAVIVALDYBĖS ADMINISTRACIJOS PELĖDNAGIŲ SENIŪNIJAI NUOMOTI NEKILNOJAMĄJĮ TURTĄ

[bookmark: _GoBack]2024 m. birželio 19 d. Nr. SP-247
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 15 straipsnio 1 ir 5 dalimis, atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, Kėdainių rajono savivaldybės administracijos Pelėdnagių seniūnijos 2024 m. gegužės 9 d. raštą Nr. SJD-32 „Dėl leidimo nuomoti Savivaldybės turtą“, Kėdainių rajono savivaldybės taryba n u s p r e n d ž i a:
1. Leisti Kėdainių rajono savivaldybės administracijos Pelėdnagių seniūnijai 5 metams viešojo konkurso būdu išnuomoti 4 kv. m (4 vietas) Kėdainių rajono savivaldybei nuosavybės teise priklausančio vandens bokšto, plane pažymėto 1H1p, unikalus numeris 5399-4004-2011, esančio Kėdainių r. sav., Pelėdnagių sen., Labūnavos k., Serbinų g. 16A.
2. Nustatyti pradinę nuomos kainą – 130 Eur už 1 kv. m per mėnesį.
3. Įgalioti Kėdainių rajono savivaldybės administracijos Pelėdnagių seniūnijos seniūną organizuoti viešąjį nuomos konkursą, pasirašyti 1 punkte nurodyto nekilnojamojo turto nuomos sutartį, perdavimo–priėmimo aktą ir informaciją apie sudarytą nuomos sutartį, siekiant paskelbti savivaldybės interneto svetainėje, pateikti Kėdainių rajono savivaldybės administracijos Turto valdymo skyriui ne vėliau kaip per 1 mėnesį nuo sutarties sudarymo dienos.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Kėdainiai

Parengto sprendimo projekto tikslai:
Leisti Pelėdnagių seniūnijai viešojo konkurso būdu išnuomoti 4 kv. m (4 vietas) vandens bokšto.
Sprendimo projekto esmė, rengimo priežastys ir motyvai:
         Pelėdnagių seniūnija prašo leisti ryšio operatoriams viešo konkurso būdu išnuomoti pagal paskirtį nenaudojamo Labūnavos vandentiekio bokšto stogo dalį ir siūlo nustatyti pradinę nuomos kainą – 130 Eur už 1 kv. m per mėnesį.
Pageidaujant Labūnavos bendruomenei ir norint išsaugoti unikalų Labūnavos vandentiekio bokštą, gautas lėšas planuojama panaudoti šio bokšto remontui. 
Vadovaujantis Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašu, sprendimą išnuomoti turtą priima Savivaldybės taryba. Turtas gali būti išnuomotas ne ilgiau kaip 10 metų. Seniūnas įgaliojamas organizuoti viešąjį nuomos konkursą ir pasirašyti turto nuomos sutartį ir perdavimo–priėmimo aktą. 
Lėšų poreikis (jeigu sprendimui įgyvendinti reikalingos lėšos):
Nėra.
Laukiami rezultatai:
Nekilnojamojo turto nuoma, papildomų lėšų gavimas. 
Numatomo teisinio reguliavimo poveikio vertinimas*

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

